Un accident rutier grav a avut loc vineri după-amiaza în județul Sibiu, pe DN 1 – centura Avrigului. Trei bărbați au decedat după un impact între un autocamion și un autoturism. Potrivit polițiștilor, în urma unei explozii la o roată, un autocamion a intrat în coliziune cu un autoturism, după care a căzut de pe viaduct în apropierea terasamentului căii ferate.
"Traficul este oprit temporar pe DN 1 Sibiu – Făgăraş, pe raza localităţii Avrig, judeţul Sibiu, pentru desfăşurarea intervenţiei medicale şi cercetarea împrejurărilor producerii unui accident. În urma coliziunii cu un autoturism, un autocamion a căzut de pe viaduct în apropierea terasamentului căii ferate, incident soldat cu trei victime", anunţă Centrul Infotrafic.
Potrivit ISU Sibiu, pompierii au intervenit de urgență pe DN 1 – centura Avrigului la un grav accident rutier.
La fața locului sunt prezente două echipaje SMURD dintre care unul cu medic, o autospecială de descarcerare și una de stingere. De asemenea la fața locului este și un echipaj SAJ.
În urma accidentului au rezultat trei victime de sex masculin, din nefericire toate cele trei prezentând leziuni incompatibile cu viața.
Polițiștii rutieri, polițiștii de la transporturi și echipele medicale sunt la fața locului pentru desfășurarea intervenției medicale și cercetarea împrejurărilor producerii accidentului.
Din primele cercetări efectuate, se pare că în urma unei explozii la o roată, un autocamion a intrat în coliziune cu un autoturism, după care a căzut de pe viaduct în apropierea terasamentului căii ferate, incidentul fiind soldat cu trei victime.
Trafic feroviar este blocat și pe magistrala 200 Sibiu – Brașov.
Potrivit DRDP Brașov, circulația este întreruptă pe ambele sensuri pe DN 1, în zona Centurii Orașului Avrig din cauza unui accident deosebit de grav. Un autocamion a intrat în coliziune cu un autoturism, după care a căzut de pe pasajul de peste calea ferată, incidentul fiind soldat cu trei victime. Și traficul feroviar este blocat pe magistrala 200 Sibiu – Brașov. Circulația este momentan deviată prin orașul Avrig, până la eliberarea carosabilului.
sursa foto: Info Trafic Jud. Sibiu (Gigi S.B.), DRDP
Urmăriți Alba24.ro și pe Google News
Dacă ți-a plăcut articolul: